Държавен вестник, бр. 94, 2010 г., стр. 11

БРОЙ  94	
Д Ъ Р Ж А В Е Н  В Е С Т Н И К 	
СТР.  11  
§ 21. Създава се чл. 277в:
„Чл. 277в. Оператор на ваучери за храна, 
който не изпълни изискванията на чл. 209, 
ал. 8 за плащания във връзка с предоставени 
ваучери за храна, се наказва с имуществена 
санкция в размер от 10 000 до 15 000 лв., 
а при повторно нарушение – от 20 000 до 
30 000 лв.“
§ 22. В § 1 от допълнителните разпоредби 
се правят следните изменения и допълнения:
1. В т. 35 думите „наредба на министъра 
на финансите“ се заменят с „наредба на ми­
нистъра на труда и социалната политика и 
министъра на финансите“.
2. В т. 41 се създава буква „д“:
„д) дейности по управление на кораби въз 
основа на договори за управление съгласно 
чл. 225а, т. 1 – 7, 9 и 10 от Кодекса на тър­
говското корабоплаване.“
3. Създават се т. 61 – 64:
„61. „Обща годишна квота за предоставяне 
на ваучери за храна“ е общата номинална 
стойност на ваучерите за храна за съответната 
година, които операторите могат да предоста­
вят на работодатели при условията на чл. 209.
62. „Индивидуална квота за предоставяне 
на ваучери за храна“ е номиналната стойност 
на ваучерите за храна, които оператор може 
да предостави на работодатели по тази квота.
63. „Максимално допустими годишни 
данъчни амортизационни норми“ за целите 
на чл. 75, ал. 4 са максималните размери на 
годишните данъчни амортизационни норми 
съгласно чл. 55 или максималните размери на 
амортизационните норми съгласно чл. 22 от 
отменения Закон за корпоративното подоходно 
облагане за годините преди 2007 г.
64. „Юрисдикции с преференциален данъ­
чен режим“ са:
1. Вирджинските острови (САЩ); Княже­
ство Андора; Ангуила (брит.); Нормандските 
острови (брит.); Антигуа и Барбуда; Аруба, 
остров (нидерл.); Общността на Бахамските 
острови; Барбейдос; Белиз; Бермудските ос­
трови (брит.); Вирджинските острови (брит.); 
Република Вануату; Гибралтар (брит.); Гре­
нада; Гуам, остров (САЩ); Кооперативна 
република Гаяна; Доминиканската република; 
Каймановите острови (брит.); Остров Рож­
дество (Коледен остров) (брит.); Република 
Либерия; Княжество Лихтенщайн; Република 
Малдиви; Република Маршалски острови; 
Република Мавриций; Княжество Монако; 
Монсерат, остров (брит.); Република Науру; 
Ниуе, остров (новозел.); Република Палау; 
острови Кук (новозел.); Остров Ман (брит.); 
Сейнт Лусия; Федерация Сейнт Китс и Невис; 
Търкс и Кайкос, острови (брит.); Република 
Фиджи; Република Панама; Независима 
държава Самоа; Република Сан Марино; 
Република Сейшели; Соломоновите острови; 
Сейнт Винсент и Гренадини; Кралство Тонга; 
Република Тринидад и Тобаго; Тувалу; Фол­
кландските острови (брит.); Нидерландските 
Антили (нидерл.) и Хонг Конг (Китай), или
2. държави/територии, с които Република 
България няма влязла в сила спогодба за 
избягване на двойното данъчно облагане и 
в които дължимият подоходен или корпора­
тивен данък или заместващите ги данъци 
върху доходите по чл. 12, ал. 9 или по чл. 8, 
ал. 11 от Закона за данъците върху доходите 
на физическите лица, които чуждестранното 
лице е реализирало или ще реализира, е с 
повече от 60 на сто по-нисък от подоходния 
или корпоративния данък върху тези доходи 
в Република България.“
§ 23. В § 2 от допълнителните разпоредби 
съюзът „и“ се заменя със запетая и накрая се 
добавя „и на Директива 2003/49/ЕО на Съвета 
от 3 юни 2003 г. относно общата система на 
данъчно облагане на плащания на лихви и 
роялти между свързани дружества от различни 
държави членки“. 
§ 24. Създават се приложение № 5 и при­
ложение № 6:
„Приложение № 5
към чл. 200а, ал. 4, т. 1, буква „а“
Списък на чуждестранните юридически лица в 
държавите – членки на Европейския съюз, по 
чл. 200а, ал. 4, т. 1, буква „а“
а) дружества по белгийското законодателство, из­
вестни като: „naamloze vennootschap/société anonyme, 
commanditaire vennootschap op aandelen/société en 
commandite par actions, besloten vennootschap met 
beperkte aansprakelijkheid/société privée à responsabilité 
limitée“ и тези организации, учредени съгласно пуб­
личното право, които осъществяват дейността си 
съгласно частното право;
б) дружества по датското законодателство, из­
вестни като: „aktieselskab“ и „anpartsselskab“;
в) дружества по немското законодателство, извест­
ни като: „Aktiengesellschaft, Kommanditgesellschaft 
auf Aktien, Gesellschaft mit beschränkter Haftung“ и 
„bergrechtliche Gewerkschaft“;
г) дружества по гръцкото законодателство, из­
вестни като: „ανώνυμη εταιρíα“;
д) дружества по испанското законодателство, из­
вестни като: „sociedad anónima, sociedad comanditaria 
por acciones, sociedad de responsabilidad limitada“ и 
тези организации, учредени съгласно публичното 
право, които осъществяват дейността си съгласно 
частното право;
е) дружества по френското законодателство, из­
вестни като: „société anonyme, société en commandite 
par actions, société à responsabilité limitée“ и промиш­
лени и търговски публични дружества и предприятия;